Holderste Bolder | ProsperYou
Home Blogs Ashoop Vreugde's blog
Holderste bolder is die tyd wat verby is…amper ondenkbaar dat mens se lewe so in ŉ oogwink in ŉ warboel kan verander. Dit voel of ons branderplank ry op die golf en dan word ons goed deurmekaar gewas met die stroom.
Ons beleef uiterstes van uitbundig bly, tot oneindig hartseer. Dan kom die besef weereens tot mens dat ons, die mens, eintlik so nietig is.
Die een oomblik is jy blakend gesond en binne sekondes veg jy vir jou lewe. Ons het besef dat daar nie tyd is om te mors nie, want niemand van ons weet hoeveel tyd ons nog oor het nie. Wat ookal in jou en my lewe is wat nie reg is nie, moet ons regmaak terwyl ons nog tyd het, soms dink ons, ons het tyd, maar dit is ŉ leuen van die vyand.
Dalk kry jy nooit weer die geleentheid om reg te maak wat verkeerd is in jou lewe nie, nooit die kans om vir iemand te se “ek is jammer nie”, of “ek het jou lief net soos jy is nie”. Weet jy waarheen jy gaan as jy vandag sterf? Maak seker dat jou saak ook met ons Hemelse Vader reg is vir huis toe gaan, moenie kanse waag nie.
Ek moes my geliefde sussie groet... dit was baie seer, seerder as seer, maar die wete dat ek en sy vir mekaar kon verseker ons is lief vir mekaar en sal mekaar eendag weer sien , is die een ding wat my ware vrede gee. Die golf het my onderstebo gegooi, maar genadiglik is daar ook weer ŉ opstaan na elke val. Met groot dankbaarheid kan ek herinneringe koester in my hart en niemand kan dit van my wegvat nie.
Tyd is min... Doen dit nou, sê dit gou.
Ons is Cobus en Deirdre van Bloemfontein en is deur God geroep om die goeie nuus in Thailand te gaan leef en versprei. Volgens Jesaja 42:1-4.
Ons werk saam die plaaslike Thai kerke op die eiland Koh Phangan . Thai en Burmese Kinders is ŉ groot deel van ons bediening. Ons bedien ook op die Full-Moon-Party, jongmense van regoor die wêreld. Ons werk ook elke jaar by ŉ weeshuis in Indië as deel van ons uitreik na kinders. Julle kan ons volg op ons Facebook blad
Thailand Missions Cobus en Deirdre. Ons is beskikbaar om die goeie nuus aan almal te bring.